נורית ירמיה

נורית ירמיה (נולדה ב-1960) היא פסיכולוגית קלינית מומחית, פרופסור מן המניין בבית הספר לחינוך ובמחלקה לפסיכולוגיה באוניברסיטה העברית בירושלים. ב-2014 מונתה למדענית הראשית במשרד המדע, הטכנולוגיה והחלל. עומדת גם בראש המועצה לקידום נשים במדע ובטכנולוגיה.

ביוגרפיה
ירמיה למדה תואר ראשון בפסיכולוגיה ופילוסופיה באוניברסיטת חיפה. לאחר לימודיה המשיכה במסלול ישיר לדוקטורט עם התמחות בפסיכולוגיה התפתחותית ופסיכולוגיה קלינית באוניברסיטת קליפורניה בלוס אנג'לס ושם גם השלימה פוסט־דוקטורט. לאחר חזרתה לארץ בגיל 30, היא מונתה למרצה באוניברסיטה העברית במחלקה לפסיכולוגיה ובבית הספר לחינוך.

מחקרה העיקרי עוסק בהיבטים רגשיים, חברתיים, קוגניטיביים וגנטיים בתחום האוטיזם ובגורמי סיכון של המחלה. תחומים נוספים הם התפתחות של ילדים שנולדו כפגים, והשפעות של גורמים לפני ולאחר הלידה על התפתחות אוטיזם. ירמיה היא עורכת כתב העת "Journal of Child Psychology and Psychiatry".

ירמיה כיהנה כדיקנית הסטודנטים באוניברסיטה העברית וכמנהלת מרכז לייפר ללימודי מגדר ונשים באוניברסיטה העברית. ב-2014 מונתה לתפקיד המדענית הראשית במשרד המדע.

נשואה לרז ירמיה, פרופסור לפסיכולוגיה באוניברסיטה העברית, ואם לארבעה.

קישורים חיצוניים
 נורית ירמיה, באתר המחלקה לפסיכולוגיה באוניברסיטה העברית

הערות שוליים

בוגרות תיכון עירוני ה' (חיפה)
בוגרי תיכון עירוני ה' (חיפה)
בוגרות אוניברסיטת חיפה
בוגרי אוניברסיטת חיפה
בעלות תואר דוקטור מאוניברסיטת קליפורניה בלוס אנג'לס
בעלי תואר דוקטור מאוניברסיטת קליפורניה בלוס אנג'לס
סגל האוניברסיטה העברית בירושלים: פסיכולוגיה
סגל האוניברסיטה העברית בירושלים: חינוך
פסיכולוגיות ישראליות
פסיכולוגים ישראלים
מדענים ראשיים במשרד המדע והטכנולוגיה
מדעניות ישראליות
מדענים ישראלים
ישראליות שנולדו ב-1960
ישראלים שנולדו ב-1960